ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
11 พ.ย. 2558

สรุปภาวะตลาดภาคเช้า :SET แกว่งแคบ – SET แกว่งแคบ โดยคลอเคลียบริเวณ 1400 จุด โดยกลุ่มหลักเคลื่อนไหวแคบๆ โดยตัวหลักในกลุ่ม ICT รอผลประมูล 4G ซึ่งเปิดฉากแล้วในเช้านี้ ส่วนพลังงานเคลื่อนไหวแคบเช่นกัน กังวลดอลลาร์สหรัฐที่แข็งค่ากดดันราคาน้ำมันดิบ และ PTT ทรงตัวก่อนงบฯ Q3/58 ที่จะประกาศในวันพรุ่งนี้ ซึ่งมีผลขาดทุน แม้ตลาดรับรู้แล้ว แต่ยังไม่มีใครกล้ารับในวันนี้ ขณะที่ตัวหุ้นที่เคลื่อนไหวโดดเด่นมาจากปัจจัยเฉพาะตัว ทั้งนี้ SET ปิดตลาดภาคเช้าที่ระดับ 1400.53 จุด +2.15 จุด ด้วยมูลค่าซื้อขายที่ระดับ 1.9 หมื่นลบ. โดยกลุ่มหลัก ICT และพลังงาน ปิดบวกเล็กน้อย +0.32% และ +0.25% ตามลำดับ ส่วนแบงก์ปิดลบเล็กน้อย -0.06% ด้านตลาดภูมิภาคบวกลบคละเคล้าในลักษณะแกว่งตัวแคบ
 
กลยุทธ์ที่แนะนำ : ช่วงบ่าย: คาดมีโอกาสเกิด Technical rebound แต่กรอบบนยังถูกจำกัดที่ 1408 จุด ดังนั้นช่วงบ่ายการเคลื่อนไหวน่าจะอยู่ในช่วง 1400-1408 จุด ส่วนภาพรวม ยังมองดัชนีอยู่ในช่วงอ่อนตัว โดยมีแนวรับถัดไปอยู่ที่ 1390 และ 1380 จุด ตามลำดับ กลยุทธ์ การรีบาวด์ใช้เป็นจังหวะปรับพอร์ต ส่วนหากจะเก็งกำไร เน้นเพียงรอบสั้นๆ และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ CSS (รับ 5.50 ต้าน 6.25 cut 5.25) และ EE (รับ 1.16 ต้าน 1.27 cut 1.12)
 